Publication: Magyar Közlöny
Issue: MK-2009-34 (Year: 2009, Number: 34)
Era: 2004-2010
Section: fejlesztésérõl szóló 2006. évi CXXXII. törvény végrehajtásáról szóló 337/2008. (XII. 30.) Korm. rendelet alapján
Paragraph Index: 84

14. § A Kr. 35. § (10) bekezdése helyébe a következõ rendelkezés lép: „(10) Az otthoni szakápolás keretében ápolási tevékenységek legfeljebb 14 vizitre, otthoni hospice ellátás legfeljebb 50 napra rendelhetõk el, amelyek naptári évenként, ismételt orvosi vizsgálat alapján – új elrendelõ lap kitöltésével – az ápolási tevékenységek esetében további három, az otthoni hospice ellátás esetében további két alkalommal megismételhetõk. Szakirányú rehabilitációs tevékenységek – a logopédia kivételével legfeljebb két hónapos idõtartamú kúránként – legfeljebb 28 vizitre rendelhetõk el, amelyek naptári évenként egy alkalommal megismételhetõk. A fekvõbeteg-gyógyintézeti ellátást követõen ismételt ápolási tevékenységek új elrendelõ lap kitöltésével rendelhetõk el. Ápolási tevékenységek újabb megbetegedés esetén 14 vizitre ismételten elrendelhetõk, amelyek orvosi vizsgálat alapján – új elrendelõ lap kitöltésével – esetenként, naptári évenként további három alkalommal megismételhetõk. Az egy alkalomra elrendelt, az egyik naptári évrõl a következõ naptári évre áthúzódó ellátást abba a naptári évbe tartozó ellátásnak kell tekinteni, amelyik évben az ellátás igénybevétele megkezdõdött.”

Source: https://magyarkozlony.hu/hivatalos-lapok/eb827a8c6d8f5d2b9cc229e8fb742ce204779b95/dokumentumok/35f952db90bcb0d047858d2c5330a805c06bc7a5/letoltes